b'\n_START_ARTICLE_\nDas Modell\n_START_PARAGRAPH_\nDas Modell er et nummer skrevet af Kraftwerk, der er et af deres st\xc3\xb8rste hits. Den er ogs\xc3\xa5 udgivet p\xc3\xa5 engelsk under navnet The model. I mods\xc3\xa6tning til de fleste andre Kraftwerk-numre, har dette nummer langt mere tekst og er ikke s\xc3\xa6rligt langt. Det er dermed ogs\xc3\xa5 hvad man kunne beskrive som Kraftwerks mest poppede nummer. Singlen blev udsendt i 1978 og tilh\xc3\xb8rer albummet Die Mensch Maschine (eng.: The Man Machine) som ogs\xc3\xa5 er fra samme \xc3\xa5r. I 1982 l\xc3\xa5 nummeret nr. 1 p\xc3\xa5 den engelske hitliste._NEWLINE_Der har v\xc3\xa6ret lavet flere covernumre, som f.eks. Carter USM, Aviador Dro, Tremolo Beer Gut  og rockbandet Big Black. Rammstein har lavet et covernummer af det og udsendte det i 1997 som en single.'